Nuværende aktionærer i Spar Nord kan købe helt nye aktier. Banken udsteder 57 millioner af slagsen.

De nuværende aktionærer i Spar Nord A/S kan tegne en ny aktie mod betaling af tegningskursen på 16 kroner. Banken udsteder 57 millioner nye aktier, som et led i en emission, som skal skaffe ny kapital til banken. Nærmere bestemt 913 millioner kroner. Ifølge banken skyldes emissionen, at det er påkrævet, at bankerne har større kapital end hidtil. Hvis man som aktionær i Spar Nord A/S ikke ønsker at tegne nye aktier, så kan man sælge sin tegningsret.